Document ID: 32005R1990

KOMISSION ASETUS (EY) N:o 1990/2005,
annettu 7 päivänä joulukuuta 2005,
pysyvän tarjouskilpailun avaamisesta Unkarin interventioelimen hallussa olevan maissin myymiseksi yhteisön markkinoilla annetun asetuksen (EY) N:o 1165/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetus (EY) N:o 1165/2005 (2) on muutettu tarjousten viimeistä jättämispäivää koskevan määräajan jatkamiseksi 28 päivään kesäkuuta 2006.
(2)
Kyseisen määräajan jatkamisen yhteydessä ei kuitenkaan täsmennetty niitä 26 päivästä lokakuuta 2005 alkavia viikkoja, joina tarjouskilpailuja ei järjestetä. Toimijat saattavat sen vuoksi jättää hyvässä uskossa tarjouksia kyseisillä viikoilla, vaikkei niiden aikana ole sovittu pidettäviksi hallintokomitean kokouksia.
(3)
Sen vuoksi on tarpeen säätää 28 päivään kesäkuuta 2006 saakka niiden viikkojen poissulkemisesta, joiden aikana ei järjestetä tarjouskilpailuja.
(4)
Sen vuoksi olisi muutettava asetus (EY) N:o 1165/2005.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1165/2005 4 artiklan 1 kohdan toinen alakohta seuraavasti:
”Seuraavien osittaisten tarjouskilpailujen tarjousten jättämisen määräaika päättyy joka keskiviikko klo 15.00 (Brysselin aikaa), lukuun ottamatta 3 päivää elokuuta 2005, 17 päivää elokuuta 2005, 31 päivää elokuuta 2005, 28 päivää joulukuuta 2005, 12 päivää huhtikuuta 2006 ja 24 päivää toukokuuta 2006, koska kyseisillä viikoilla ei järjestetä tarjouskilpailuja.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä joulukuuta 2005.

Labels: 3
18
17